যিশু খ্রিস্টের বাবার নাম কী ?
2656#2
মধ্যপ্রাচ্যের (বর্তমান ইসরায়েল রাষ্ট্রের উত্তরভাগে অবস্থিত) ঐতিহাসিক গালীল অঞ্চলের নাসরত শহর থেকে আগত ইহুদি বংশোদ্ভূত ধর্মীয় নেতা যিশুখ্রিস্টের জীবন ও শিক্ষার ওপর ভিত্তি করে খ্রিস্টীয় ১ম শতকে ধর্মটির উৎপত্তি হয়। ঐতিহাসিকভাবে নাসরতের যিশু খ্রিস্টীয় ১ম শতকের প্রাচীন রোমান সাম্রাজ্যের প্রদেশ যিহূদিয়াতে (ঐতিহাসিক ফিলিস্তিন অঞ্চলের পার্বত্য দক্ষিণাংশ) বসবাসকারী একজন ধর্মপ্রচারক ও নৈতিক শিক্ষক ছিলেন। যিশুর পালক বাবা যোসেফ ছিলেন একজন কাঠমিস্ত্রী। কিন্তু যিশুর অনুসারীরা অর্থাৎ খ্রিস্টানেরা বিশ্বাস করেন যে যিশু স্বয়ং ঈশ্বরের একমাত্র সন্তান। খ্রিস্টান ধর্মগ্রন্থগুলিতে বর্ণিত কাহিনী অনুযায়ী তিনি দুরারোগ্য ব্যাধি সারাতে পারতেন, এমনকি মৃত মানুষকে পুনরুজ্জীবিত করতে পারতেন। এসব অলৌকিক ঘটনা সম্পাদনের প্রেক্ষিতে যিশুকে ইহুদিদের রাজা হিসেবে দাবী করা হয়। এই উপাধি ব্যবহার ও নিজেকে ঈশ্বরের পুত্র হিসেবে দাবী করার দোষে জেরুসালেমের ইহুদি নেতাদের নির্দেশে যিশুকে জেরুসালেমে গ্রেপ্তার করা হয়। ইহুদিদের সর্বোচ্চ আদালতে তাঁর বিচার হয় ও ইহুদিরা যিহূদিয়ার স্থানীয় রোমান প্রশাসক পোন্তিউস পীলাতকে অনুরোধ করে যেন যিশুকে মৃত্যদণ্ড দান করা হয়। পীলাত প্রথমে যিশুকে নিরপরাধ গণ্য করলেও পরবর্তীতে যাজকদের প্ররোচণায় উন্মত্ত ইহুদি জনতার ইচ্ছাপূরণ করতে যিশুকে ক্রুশবিদ্ধ করে তাঁর মৃত্যুদণ্ড কার্যকর করান।
খ্রিস্ট ধর্ম
1351#0
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
যিশু
245379#1
খ্রিস্টানদের দুটি সর্বাধিক প্রচলিত বিশ্বাস হল এই যে, যিশু হলেন "পবিত্র আত্মা ও "কুমারী" মেরির অবতার" (বর্তমানে নাইসীয় বিশ্বাস নামে পরিচিত) এবং যিশু "কুমারী মেরির গর্ভে জন্মগ্রহণ করেন" (শিষ্যমণ্ডলীয় বিশ্বাস)। অষ্টাদশ শতাব্দীর এনলাইটেনমেন্ট ধর্মতত্ত্বের পূর্বে কয়েকটি অপ্রধান সম্প্রদায়ের ব্যতিক্রমী উদাহরণ ছাড়া কেউই এই মতবাদটিকে সম্পর্কে গুরুতর প্রশ্নচিহ্নের মুখে ফেলেনি।
যিশুর কুমারীগর্ভে জন্ম
534725#1
সাধু মথি লিখিত সুসমাচার ও লুক এর সুসমাচার এ মেরি একজন কুমারীরূপে বর্ণিত হয়েছেন। খ্রিস্ট ধর্মাবলম্বীরা বিশ্বাস করেন যে মেরি পবিত্র আধ্যাত্মিক শক্তি দ্বারা কুমারী অবস্থাতেই সন্তানের জন্ম দেন। এই অলৌকিক জন্ম যখন ঘটে তখন মেরি যোসেফ এর বাগদত্তা ছিলেন এবং বিবাহের আনুষ্ঠানিক গৃহপ্রবেশের জন্য অপেক্ষা করছিলেন। যোসেফকে বিয়ে করে মেরি বেথেলহাম চলে আসেন যেখানে যিশুর জন্ম হয়।
লুক এর সুসমাচার এ বলা হয়েছে দেবদূত জিবরাঈল মেরির সম্মুখে আবির্ভূত হন এবং যিশুর মা হওয়ার জন্য মেরি দৈবভাবে নির্বাচিত হয়েছেন বলে জানান। ক্যানোনিক্যাল সুসমাচার অনুযায়ী মেরি যিশুর ক্রুশবিদ্ধকরণ এর সময় উপস্থিত ছিলেন এবং জেরুসালেম এর প্রাথমিক খ্রিস্টান সম্প্রদায়ের সদস্য ছিলেন।ক্যাথলিক ও অর্থোডক্স ভাষ্যমতে জীবনাবসানের পর মেরির দেহ সরাসরি স্বর্গে নিয়ে যাওয়া হয় যা ‘এসাম্পশন অফ মেরি’ নামে পরিচিত।
মেরি, যিশুর মাতা
634828#0
যিশু খ্রিস্ট, ইসলাম ধর্মমতে যাকে ঈসা নবী বলে আখ্যায়িত করা হয়, খ্রিস্টানদের মতে তার ক্রুসবিদ্ধকরণের ঘটনাটি ঘটেছিল খ্রিস্টীয় প্রথম শতাব্দীতে, আনুমানিক ৩০-৩৩ সালের মধ্যে। তাঁর এই ক্রুশবিদ্ধের ঘটনার সবথেকে ভাল বিবরণ পাওয়া যায় খ্রিস্টানদের ধর্মগ্রন্থ বাইবেল-এর নূতন নিয়মের প্রথম চারটি বইতে যা সুসমাচার নামে পরিচিত। যিশু খ্রিস্টের এই ক্রুশবিদ্ধকরণের ঘটনাটি প্রাচীন অনেক উৎস মোতাবেক একটি প্রতিষ্ঠিত ঘটনা এবং অন্য ধর্মালম্বীদের বিভিন্ন উৎস দ্বারা স্বীকৃত। তবে ইসলাম ধর্মমত অনুযায়ী যীশু বা ঈসাকে হত্যাও করা হয় নি, শূলেও চড়ানো হয়নি। ইতিহাসবিদগণ এই বিষয়ে সম্পূর্নভাবে একমত হতে পারেনি যে সেখানে প্রকৃতপক্ষে কি ঘটেছিল।
বাইবেলে উল্লেখিত সুসমাচার অনুযায়ী যিশুকে খ্রিস্ট বলা হয়, তাঁকে তৎকালীন রাজা পিলাতের আইনসভা কর্তৃক অন্যায়ভাবে ধরে এনে অপমান করা হয় এবং পরে রাজা পিলাতের কাছে পাঠানো হলে সে প্রথমে চাবুক মারার আদেশ এবং পরবর্তীতে বাধ্য হয়ে ক্রুশে দেবার আদেশ দেয় এবং অবশেষে রোমীয়রা তাঁকে ক্রুশে দেয়। ক্রুশবিদ্ধ করার আগে যিশু খ্রিস্টের শরীর থেকে তার কাপড় খুলে নিয়ে তাকে চাবুকের আঘাত করা হয় এবং পিত্ত মেশানো আঙ্গুর রস খেতে দেওয়া হয়। এবং যিশুর সাহাবী মথির লেখা সুসমাচার অনুযায়ী পরে তাকে দুইজন দন্ডপ্রাপ্ত দস্যুর মাঝে তাঁকে ক্রুশে দেওয়া হয় এবং তার ক্রুশের উপর বিদ্রুপ করে লিখে দেওয়া হয় " INRI " অনুবাদ করলে যার অর্থ দাঁড়ায় " এই ব্যক্তি যিশু, ইহূদীদের রাজা " যার উল্লেখ তাঁর সাহাবী ইউহোন্না যাকে যোহন বলা হয় তার লেখা সুসমাচারে পাওয়া যায়। ইউহোন্না আরো উল্লেখ করেছেন যে যিশুকে ক্রুশে দেবার পর সৈন্যরা তাঁর জামাকাপড় লটারী করে নিজেদের মধ্যে ভাগাভাগি করে নেয়। চারটি সুসমাচারের মধ্যে ইউহোন্না বা যোহনের লেখা সুসমাচারে উল্লেখ আছে যে, যিশুকে ক্রুশে দেবার পর একজন সৈন্য তার দেহে বর্শা দিয়ে খুঁচিয়ে নিশ্চিত হন যে তিঁনি মারা গেছেন কিনা। বাইবেল অনুসারে যিশু খ্রিস্ট ক্রুশেবিদ্ধ থাকা অবস্থায় সাতটি বাণী দেন এবং তার জীবদ্দশায় তিঁনি অনেক অলৌকিক কাজ করেন।
যিশুর ক্রুসবিদ্ধকরণ
2656#0
খ্রিস্টধর্ম একটি একেশ্বরবাদী ধর্ম, যা মধ্যপ্রাচ্যের ঐতিহাসিক গালীল অঞ্চলের ধর্মপ্রচারক নাসরতের যিশুর জীবন ও শিক্ষার উপর ভিত্তি করে খ্রিস্টীয় ১ম শতকে উৎপত্তি লাভ করে। যিশুকে প্রদত্ত উপাধি "খ্রিস্ট" অনুযায়ী এই ধর্মকে খ্রিস্টধর্ম এবং এর অনুসারীদের খ্রিস্টান বলা হয়। খ্রিস্টানদের ধর্মগ্রন্থসমগ্রের নাম বাইবেল। খ্রিস্টানেরা এক ঈশ্বরে বিশ্বাস করে; তারা আরও বিশ্বাস করে যে যিশু ইশ্বরের পুত্র ও মানব জাতির ত্রাতা যার আগমন বাইবেলের পুরাতন নিয়ম অংশে পূর্বব্যক্ত হয়েছিল এবং নূতন নিয়ম অংশে পুনর্ব্যক্ত হয়েছে। খ্রিস্টধর্ম একটি অব্রাহামীয় ধর্ম, কেননা বাইবেলের পুরাতন নিয়মে উল্লিখিত প্রাচীন ইসরায়েলীয় জাতির পিতৃপুরুষ অব্রাহাম যে এক ঈশ্বরের উপাসনা করতেন, খ্রিস্টানরা সেই ঈশ্বরেরই উপাসনা করে।
খ্রিস্ট ধর্ম
552491#0
খ্রিস্টধর্মে খ্রিস্ট উপাধিটির অর্থ এমন একজন ত্রাতা বা রক্ষাকর্তা যিনি ইসরাইলের সমগ্র হিব্রু জাতিকে পরিত্রাণের পথ দেখাবেন। 'খ্রিস্ট' শব্দটি এসেছে হিব্রু 'মসীহ' শব্দের গ্রিক অনুবাদ 'খ্রিস্টোস' (χριστός) থেকে; শব্দটির ব্যুৎপত্তিগত অর্থ 'অভিষিক্ত'। খ্রিস্টানদের বিশ্বাস যিশু হলেন হিব্রু মসিহা যার কথা বাইবেলের পুরাতন নিয়মে পূর্বব্যক্ত হয়েছিল এবং নতুন নিয়মে পুনর্ব্যক্ত হয়েছে। খ্রিস্টানদের ভাষায় খ্রিস্ট নাম এবং পদবী উভয়ই, এবং যিশুর সমার্থক। 
খ্রিস্টধর্মে খ্রিস্টের ভূমিকা জুদাইসম্ এ মসিহা এর ভাবনা থেকে উদ্ভূত। যদিও উভয় ধর্মের মসিহার মূল ভাবনায় মিল রয়েছে, প্রথম শতকে দুই ধর্ম বিচ্ছিন্ন হওয়ায় উভয়ের মধ্যে পার্থক্যও বিদ্যমান।
খ্রিস্টধার্মের আদি সামার্থাকগাণ বিশ্বাস করেন যে যিশুই হলেন হিব্রু মসিহা যেমন "পিটারের স্বীকারোক্তি" তে বলা হয়েছে, যিশুর ক্রুশবিদ্ধকরণ বা যিশুর পুনরুত্থানের পূর্বে তাকে সাধারণত "ন্যাজারেথের যিশু" বা "যোসেফের ছেলে যিশু" পরিছয়ে উল্লেখ করা হত। তার ক্রুশবিদ্ধকরণ বা পুনরুত্থানের পরেই তার সামার্থাক তথা ভক্তবৃন্দ তাকে যিশু খ্রিস্ট বলতে শুরু করে। খ্রিস্টানদের বিশ্বাস মসিহাদের অলৌকিক কার্য্যাবলি যিশু সম্পন্ন করেছেন তার ক্রুশবিদ্ধকরণ, মৃত্যু এবং পুনরুত্থানের সময়ের বিচিত্র ঘটনাসমূহের দ্বারা। নব টেস্টামেন্ট এর আদিতম লেখা "পাউলিন এপিস্লেস" (Pauline epistles)-এ যিশু কে বারবার যিশুখ্রিস্ট বা খ্রিস্ট সম্বোধন করা হয়েছে। প্রাথমিক ভাবে "খ্রিস্ট" একটি উপাধি ছিল, পরবর্তীতে এটি যিশু খ্রিস্ট নামের আংশ হয়ে দাড়ায়। তৎসত্ত্বেও, এটি এখনো উপাধিরূপে ব্যবহার করা হয়, যেমন বিপরীতক্রমে, খ্রিস্ট যিশু অর্থাৎ আবতার যিশু বা স্বাধীনভাবে শুধু খ্রিস্ট।
যিশুর সমর্থকগণ খ্রিস্টান রূপে পরিচিত হন,কারণ তারা যিশু কে হিব্রু বাইবেল কথিত খ্রিস্টস বা মসিহা মানতেন। জুদাইসম এ যিশু কে কখনই মসিহা রূপে স্বীকার করা হয়নি, কারন তাদের মতে আবতারবাদ পৌত্তলিকতার অংশ। ধর্মপ্রাণ হিব্রু রা আজও তাদের মসিহার প্রথম আগমন এবং হিব্রু ঐতিহ্য অনুযায়ী মসিহার অলৌকিক কার্য্যাবলি সম্পন্ন হওয়ার প্রতীক্ষা করেন। ধর্মপ্রাণ খ্রিস্টানরা খ্রিস্টের দ্বিতীয় আগ্মনের এবং খ্রিস্টান ঐতিহ্য অনুযায়ী অসম্পূর্ণ অলৌকিক কার্য্যাবলি সম্পূর্ণ হওয়ার প্রতীক্ষা করেন। হিব্রু ও খ্রিস্টান্দের মধ্যে প্রচলিত একতি বিশ্বাস হল যে পূত প্রলেপ দ্বারা পবিত্র দ্রাবীড় বংশীয় একজন রাজা মর্ত্যভূমিতে অবস্থিত ঈশ্বরের রাজত্যের রাজা হবেন। তিনি মসিহাযুগ থেকে আগামী পৃথিবীর শুরু পর্য্যন্ত হিব্রু জাতি তথা মানবসমাজএর প্রশাসক হবেন।
খ্রিস্ট (উপাধি)
349967#0
যীশু সেনগুপ্ত যীশু নামে অধিক পরিচিত, একজন জনপ্রিয় বাংলা চলচ্চিত্র অভিনেতা। যদিও, তার আসল নাম বিশ্বরুপ সেনগুপ্ত, তার ডাক নাম যীশু নামেই অধিক পরিচিত। তার বাবা উজ্জ্বল সেনগুপ্ত, যিনিও একজন বাংলা চলচ্চিত্র অভিনেতা। তার মা মুক্তা সেনগুপ্ত, একজন বিবাহ উৎসব পরিকল্পনাকারী।। যীশুর একজন বড় বোন আছে, শতরুপা (রায়) সেনগুপ্ত, যিনি অনিন্দ্য বোস, যিনি বাংলা ব্যান্ড, সাহার এর প্রধান কন্ঠশিল্পী, এর প্রাক্তন স্ত্রী (বর্তমানে তালাকপ্রাপ্ত)। যীশু প্রধানত একজন ক্রিকেটার, যিনি কিছু সাব জুনিয়র খেলায় বাংলার প্রতিনিধিত্ব করতেন। কিন্তু তিনি বাংলা চলচ্চিত্র শিল্পে তার ক্যারিয়ার গড়তে অনেক আগ্রহী ছিলেন। তিনি প্রথম অভিনয়ের সুযোগ পান, বাংলা মেগা সিরিয়াল মহাপ্রভু তে, প্রধান অভিনেতা চৈতন্য মহাপ্রভু’র চরিত্রে তিনি অভিনয় করেন। তিনি সমসাময়িক বাংলা টেলিভিশনে একজন জনপ্রিয় ব্যক্তিত্ব। সম্প্রতি (জুন ২০১১) তিনি বাংলা টেলিভিশনে পুনরাগমন করেন, অপরাজিত মেগা সিরিয়ালে অভিনয়ের মাধ্যমে। এই মেগা সিরিয়ালের প্রযোজনা করে তার নিজের প্রতিষ্ঠান, ব্লু ওয়াটার পিকচারস। এইটি সম্ভবত সর্বপ্রথম মেগা সিরিয়াল যেখানে একজন পুরুষের জীবন কাহিনী ভিত্তি করে নির্মিত।
যীশু সেনগুপ্ত
417137#9
মথি লিখিত সুসমাচার শুরু হয়েছে এই বাক্য দিয়ে, “যিশু খ্রিস্টের বংশলতিকা [গ্রিক ভাষায়, ‘জেনেসিস’]”। এখানে ইচ্ছাকৃতভাবে গ্রিক ভাষায় পুরাতন নিয়মের আদিপুস্তকের (২:৪) প্রতিধ্বনি করা হয়েছে। এই বংশলতিকায় যিশুকে আব্রাহাম ও রাজা ডেভিডের বংশধর হিসেবে দেখানো হয়েছে এবং তাঁর কুমারী গর্ভে জন্মের সঙ্গে জড়িত নানা অলৌকিক কাহিনির বর্ণনা দেওয়া হয়েছে। সেই সঙ্গে রয়েছে রাজা হেরোদের শিশু হত্যা, জোসেফ ও মেরির মিশরে পলায়ন ও পরে নাজারেথে ফিরে আসার উপাখ্যান।
সাধু মথি লিখিত সুসমাচার
631681#6
লূক সুসমাচার বর্ননা করে মেরী যিশুখ্রিস্টের জন্ম দেন এবং তাকে একটি গবাদী পশুর পান পাত্রে রাখেন কারন তাদের থাকার কোন জায়গা(কাটালুমা) ছিলো না এবং এখানে যিশুর জন্মস্থান সম্পর্কে কোন নির্দিষ্ট স্থানের কথা উল্ল্যেখ করা হয়নি। গ্রীক শব্দ ""কাটালুমা"" দুইভাবে অনুবাদ করা যায় "সরাইখানা" অথবা "অতিথিশালা" এবং কিছু সংখ্যক পন্ডিত মনে করেন যে মেরী এবং জোসেফ এর সরাইখানার চেয়ে আত্মীয়র অতিথিশালায় থাকার যৌক্তিকতা বেশী। এবং অতিথিশালা কোন কারনে ভর্তি থাকার কারনে তারা আস্তাবলে আশ্রয় নেয়। আস্তাবলটি বেথেলহামের ভেড়ার আস্তাবল হতে পারে যার নাম "মিগলেল ইডার(পালকের টাওয়ার)"। যা সর্ম্পকে নবি "মিখা" ভবিষ্যতবানী করেছিলেন । দ্বীতিয় শতাব্দীতে ,জাষ্টিন মার্টা বর্ননা করেন যে যিশুখ্রিস্ট শহরের বাইরে একটি গুহায় জন্মগ্রহন করেছিলেন। অন্যদিকে তার সুসমাচারে বর্ননা করেছেন, কিংবদন্তি গুহাটির অবস্থান শহরের ভিতরে সেন্ট হেলেনা নির্মিত"চার্চ অফ ন্যটিভিটির" কাছে। সেখানে প্রচলিত বর্ননা অনুসারে গুহা এবং আস্তাবল রয়েছে এবং যিশুর জন্মস্থান হিসেবে সেখানে শ্রদ্ধা জ্ঞাপন করা হয়। এছাড়া জায়গাটি প্রাচীন মেসপটেমিয়ান মেষপালক দেবতা তমুজ এর উপসনা স্থান ও হতে পারে। এ কাহিনী গ্রীক দার্শনিক "সেলসেস" ২১৫ প্যালেষ্টাইন ভ্রমনের ওপর ভিত্তি করে "মেন্জার অফ যেশােসে" লিখেন।
যিশুর জন্ম
631681#9
ওই সময় যখন হেরড যিহুদিয়ার রাজা ছিলেন ইশ্বর দেবদূত গ্যাব্রিয়েলকে নাজারাতের গ্যালিলিতে কুমারী মেরীর কাছে একটি বিশেষ ঘোষনা দিয়ে পাঠালেন, মেরী ছিলেন জোসেফের বাগদত্তা এবং বিশেষ ঘোষনাটি ছিল তাঁর গর্ভে যিশু নামে এক নবজাতকের জন্ম হবে, যে ইসরাঈলের শাসনকর্তা হবে। যখন প্রসবের সময় নিকট হলো রোমান সম্রাট বিশ্বব্যাপী একটি আদমশুমারীর ঘোষনা দেন এবং জোসেফ মেরীকে বেথেলহাম বা ডেভিডের শহর বা বড়িতে নিয়ে আসে। তাই এটা স্বিকৃত যে যিশুর জন্ম বেথেলহামে, সেখানে কোন কামরা অবশিষ্ট ছিল না নবজাতক যিশুকে গবাদী পশুর পানপাত্রে শুয়িয়ে রাখা হয়েছিলো। যখন দেবদূতরা তাঁর জন্ম ঘোষনা করল এবং মেষপালকরা তাকে প্রভূ ও মশীহ্ হিসেবে পুজা করেছিলো।
যিশুর জন্ম